**Veiledning til utfylling av skjema for fiskeinnsats.**

For hver dato og fisker som er med i fisket fylles det ut en linje per dag uavhengig av om det har blitt fanget fisk eller ikke. For undersøkelsen er det like viktig å få informasjon om hvor det ble fisket uten at man fikk fisk, som hvor det ble fisket når man fikk fisk.

**Dato:** Her skrives datoen for når man har fisket. Dette gjøres om man bare har vært i elva en snartur eller om man har vært i elva hele dagen.

**Område kart:** Her angis det på det tilsendte kartet i hvilket hovedområde det ble fisket. Bruk den inndelingen som er gjort på det tilsendte kartet selv om dere synes inndelingen er unaturlig.

**Navn fiskeplass/vald:** Her angis navnet på fiskeplassen/valdet det er fisket. Skriv også navnet på det vedlagte kartet

**Navn på fisker:** Her skriver dere inn navnet på den enkelte fisker som har deltatt på fisket den dagen. En linje per fisker.

**Fangst villaks:** Her skrives antallet antatte villaks som er fanget av personen som linja gjelder (opplysninger om enkeltfisk vil finnes på skjellkonvoluttene). **Skriv 0 (null) dersom det ikke er fanget noen villaks.**

**Fangst oppdr.laks:** Her skrives antallet antatte oppdrettslaks som er fanget av personen som linja gjelder (opplysninger om enkeltfisk vil finnes på skjellkonvoluttene). **Skriv 0 (null) dersom det ikke er fanget noen oppdrettslaks.**

**Fangst usikker:** Her skrives antallet laks som dere usikre på om er oppdrettslaks eller villaks som er fanget av personen som linja gjelder (opplysninger om enkeltfisk vil finnes på skjellkonvoluttene). **Skriv 0 (null) dersom det ikke er fanget noen.**

**Fangst sjøaure:** Her skrives antallet sjøaure som er fanget av personen som linja gjelder (opplysninger om enkeltfisk vil finnes på skjellkonvoluttene). **Skriv 0 (null) dersom det ikke er fanget noen sjøaure.**

**Fangst regnb.aure:** Her skrives antallet regnbueaure som er fanget av personen som linja gjelder (opplysninger om enkeltfisk vil finnes på v skjellkonvoluttene). **Skriv 0 (null) dersom det ikke er fanget noen regnbueaure.**

**Redskap benyttet:** Her skrives fiskeredskapen som er benyttet av personen. For eksempel: Slukstang, fluestang, not, garn, lys og håv.

**Antall timer fisket:** Her skrives omtrentlig antall timer som er fisket av personen. Rund av til nærmeste time.

**Merknader:** Kan benyttes til å skrive inn kommentarer etter eget ønske.